








GALAR GWYN 


Ar ol HENRY WILLIAMS, wyr i Mr. WILLIAM 
WILLIAMS, Thomas-street, Merthyr, Bu farw 
Mehefin 21, 1888, yn naw mlwydd a dau fis oed. 


Dihuna, dydi fy awenydd, 
Mae genyf drwm newydd yn awr, 
A d'wed i'm perthnasau diledryw 
Sy' heddyw yn fyw ar y llawr; 
Daeth angeu i wneuthur oer rwygiad, 
Mae'n friwiad i deimlad tra dwys-— 
Gwel'd plentyn fel rhosyn yn gwywo, 
I'w briddo a'i guddio tan gwys. 


Yr angeu wnai'n drom fy nhynghedfen 
Drwy fwrw fy machgen i'w fedd,— 
Terfynwyd, ei ddyddiau orphenwyd, 
Yn fuan newidiwyd ei wedd ; 
Fr iddo ymddangos am flwyddi 
Fel claerwyn flodeuyn ar dir, 
Ei degwch y sy' wedi gwywo, 
A11 harddwch aeth heibio cyn hir, 


Er iddo arogli'n bêr flolyn, 
Fel Iili neu rosyn o'r ardd, 
Ow! gwelwn, fe wywodd yn ebrwydd, 
Oer lwydodd ei ddwy rudd oedd hardd ; 
Fel gollodd eì harddwch trybelid 
Gan wendid, a'i lendid di-len, 
Mewn beddrod o dywod yn dawel, 
Fy machgen sy'n isel ei ben. 


Yn naw mlwydd a dau fis o oedran, 
Aeth, druan, yn fuan i'w fedd, — 
Ehedodd fry ymaith yn dawel 
O ganol y rhyfel i'r hedd ; 
Gan 1ddo ddyoddef hir gystudd, 
Yr ydoedd yn ddedwydd ddiau, 
Ei weled yn dianc o'i adfyd 
I wynfyd o hyd i barhau. 


Diangodd rhag myrdd o beryglon, 
A chwerwon drallodion y llaw:,— 
Ffarweliodd â phob gofid mwyach— 
Nid ydyw yn afiach yn awr ; 
Ei anwyl, hoff riaint sy'n wylo, 
Ac eto'n bendithio eu Duw 
Am iddo gymeryd yn ernes 
Eu bachgen i'w fynwes i fyw. 


Yn foreu dadblygodd alluoedd 
'Tu hwnt i'r cyffredin o'i oed, 
Mewn dysgu, a chanu, ac adrodd, 
Nes synu'r gwrandawiad a roed ; 
Ond heddyw cystadla yn y nefoedd 
Mewn pyncio cerddoriaeth i'r Oen 
Am iddo'n dragywydd ei wared 
O'i glefyd, ei benyd, a'i boen. 


Rhyw hoffder serchiadol oedd ynddo 
Na chaiff ei anghofio yn hir, 
Fel nad ydoedd neb a'i adnabu 
Nad oeddynt'n garu mewn gwir ; 
Ni gawsom ei faeu ai feithrin 
Yn anwyl am flwyddi, gwir yw, — 
hyfeddem pe zwelem e'n gwirfab 
Mor llawen a hyfryd ei liw. 


Boddlonwn, na fyddwn anniddan, 
Mae Harri yn wiwlon ei wawr, 
Yn canu a'i delyn aur hyfryd, 
A. nofio mewn gwynfyd yn awr; 
Nid oes yno seraph mwy siriol, 
Nac angel mwy gwychol nag ef,— 
Mae'i danau, diamheu, mor dynion 
A. heirdd delynorion y nef, 


Mae'n dawel uwch gafael pob gofid, 
Ni chwyna oblegyd un pla, 
Blodeuo mewn iengtyd tragwyddol 
Mewn oes annherfynol a wna ; 
Er rhoddi ei gorff »'r priddellau, 
Tan gloau a barau y bedd, 
I'w alw y daw ei Anwylyd 
I wynfyd, a hawddfyd, a hedd, 


Bydd yno yn dra gogoneddus, 
A'i waith, O ! mor felus a fydd, 
Yn bloeddio y goncwest ar angeu 
'Nol dianc o'i rwymau yn rhydd ; 
Llafuriwn am gael myned ato 
Pan ddelo ein gyrfa i ben, 
Ac yna tragwyddol gyd-ganwn 
Ag ef—hyn ddymunwn. Amen, 

Ow ! am Harri y mae hiraeth—yn llanw'm 
Holl anian âg alaeth ; 
, O'i golli mae argyllaeth, 
“ Wyf dan gur ei fod yn gaeth. 


Merthyr. 


Hoen fudodd ei hanfodiaeth—i nefol, 
Nwyfus, bur dirogaeth ; 

Ac o'i boen yn gerub aeth, 

Uwch dolur, i iach dalaeth. 


Er DaID. 














